รัฐบาลไทย-ข่าวทำเนียบรัฐบาล-‘รมช.อนุชา’ เตรียมฟื้นฟูยกระดับสะพานปลา พลิกฟื้นใช้ประโยชน์พื้นที่ให้เกิดมูลค่าสูงสุด
วันพุธที่ 29 พฤศจิกายน 2566
‘รมช.อนุชา’ เตรียมฟื้นฟูยกระดับสะพานปลา พลิกฟื้นใช้ประโยชน์พื้นที่ให้เกิดมูลค่าสูงสุด
‘รมช.อนุชา’ เตรียมฟื้นฟูยกระดับสะพานปลา พลิกฟื้นใช้ประโยชน์พื้นที่ให้เกิดมูลค่าสูงสุด  มุ่งสู่เป้าหมายการเป็นผู้นําด้านการค้าสินค้าประมงในตลาดโลก
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ กล่าวในโอกาสตรวจเยี่ยมและมอบนโยบายแนวทางการขับเคลื่อนงานขององค์การสะพานปลา (อสป.) โดยมี นายสมบัติ อํานาคะ ที่ปรึกษารัฐมนตรีช่วยว่าการกระทรวงเกษตรและสหกรณ์ นางสาวอนงค์นาถ จ่าแก้ว เลขานุการรัฐมนตรีช่วยว่าการกระทรวงเกษตรและสหกรณ์ เข้าร่วม ตลอดจนนายปรีดา ยังสุขสถาพร ผู้อํานวยการองค์การสะพานปลา ผู้บริหาร พนักงาน และบุคคลากร องค์การสะพานปลา ให้การต้อนรับ และหัวหน้าสํานักงานในส่วนภูมิภาค เข้าร่วมผ่านระบบออนไลน์ ณ สะพานปลากรุงเทพ องค์การสะพานปลา แขวงยานนาวา เขตสาทร กรุงเทพฯ ว่า ภายใต้นโยบายด้านการประมงของนายกรัฐมนตรี (นายเศรษฐา ทวีสิน) ที่มีนโยบายพลิกฟื้นอุตสาหกรรมการประมงไทยให้กลับมาเป็นแหล่งรายได้ที่สําคัญของประเทศ ด้วยการแก้ไขกฎหมายและการบังคับใช้ให้เหมาะสม เพื่อการบริหารจัดการทรัพยากรประมงทางทะเลอย่างยั่งยืน การพลิกฟื้นอุตสาหกรรมการประมงไทยให้กลับมาเป็นแหล่งรายได้ที่สําคัญของประเทศและประชาชน เพื่อการบริหารจัดการทรัพยากรประมงทางทะเล ตลอดจนสร้างความมั่นคงทางอาหารให้แก่ประชากรของประเทศไทยและประชากรโลก เป้าหมายเพื่อให้พี่น้องชาวประมง เกษตรกรผู้เพาะเลี้ยงสัตว์น้ํา ผู้ประกอบการด้านการประมง สามารถประกอบอาชีพได้อย่างมั่นคงและพึ่งพาตนเองได้อย่างเข้มแข็งและยั่งยืน และการทําการประมง ก่อให้เกิดอุตสาหกรรมต่อเนื่องมากมาย ช่วยสร้างงาน สร้างอาชีพ และสร้างรายได้ส่งเสริมการผลิตและการตลาดอย่างเป็นรูปธรรมในทุกมิติอย่างมีประสิทธิภาพ ถือเป็นการเสริมสร้างยกระดับการพัฒนาประมงไทยอย่างครบวงจร ตั้งแต่ต้นน้ํา กลางน้ํา และปลายน้ํา โดยองค์การสะพานปลา หรือ อสป. ซึ่งเป็นหน่วยงานรัฐวิสาหกิจที่อยู่ภายใต้การกํากับดูแลของกระทรวงเกษตรและสหกรณ์ จัดตั้งขึ้นเป็นการเฉพาะเพื่อจัดระเบียบกิจการแพปลา และมีพระราชบัญญัติเพื่อควบคุมการดําเนินงานเป็นการเฉพาะ มีบทบาทที่มีความสําคัญยิ่งต่อการขับเคลื่อนนโยบาย เพื่อยกระดับเศรษฐกิจของประเทศไทย
นายอนุชา กล่าวต่อไปว่า เป้าหมายเชิงรุกของ อสป. คือ “โครงการจัดตั้งศูนย์จําหน่ายสินค้าสัตว์น้ําและสัตว์น้ําแปรรูป ทั้งในประเทศและต่างประเทศ (โดยเฉพาะประเทศเพื่อนบ้าน) ที่จะเป็นส่วนหนึ่งในการขับเคลื่อนให้ธุรกิจประมงมีการพัฒนาและเติบโตอย่างต่อเนื่อง สร้างงาน สร้างรายได้ต่ออาชีพประมงและธุรกิจต่อเนื่อง รวมทั้ง “โครงการพัฒนาท่าเทียบเรือประมงพื้นบ้านและศูนย์จําหน่ายสินค้าประมงพื้นบ้าน (อัตลักษณ์พื้นถิ่น) ยกระดับชาวประมงพื้นบ้าน ฐานแห่งการพัฒนาเศรษฐกิจ เพื่อเพิ่มผลิตภาพการผลิต (Productivity) และสร้างขีดความสามารถในการแข่งขัน สนับสนุนการบริหารจัดการฐานทรัพยากรทางเกษตรและระบบการผลิตที่เป็นมิตรต่อสิ่งแวดล้อม ส่งเสริมการขยายตลาดการบริโภคสินค้าเกษตรและการผลิตอาหารปลอดภัย พัฒนาการเกษตรคุณภาพให้มีมูลค่าสูง สร้างความมั่นคงและความยั่งยืนทางการเงิน ยกระดับคุณภาพชีวิตของชาวประมง
“อสป. เป็นอีกหนึ่งหน่วยงานที่มีส่วนสําคัญในการขับเคลื่อนด้านประมงของประเทศไทยและมีส่วนเกี่ยวข้องกับพี่น้องชาวประมงเนื่องจากเป็นตลาดกลางซื้อขายและขนถ่ายสินค้าประมง อย่างไรก็ตาม ต้องยอมรับว่าในช่วงที่ผ่านมา อสป. ประสบกับวิกฤติปัญหาทั้งเศรษฐกิจชะลอจากการระบาดของโควิด-19 ประกอบกับปัญหาการแก้ไขการทําประมงผิดกฎหมาย ขาดการรายงานไร้การควบคุม (IUU) ซึ่งเป็นปัจจัยเร่งให้ต้องปรับโครงสร้างการทํางานหลังจากที่ขาดทุนมาหลายปี ทั้งนี้ ต้องขอชื่นชม อสป. ที่สามารถฝ่าฟันวิกฤติทํากําไรกลับคืนมาได้ เชื่อมั่นว่า อสป. มีศักยภาพ ที่จะเป็นส่วนหนึ่งในการขับเคลื่อนให้ประเทศไทยเป็นผู้นําด้านการค้าสินค้าประมงในตลาดโลก ทั้งนี้ การทํางานจะต้องปรับตัวให้ทันตามเทรนด์ของโลกยุคดิจิทัล หลังจากนี้ จะลงพื้นที่สํารวจว่าสามารถขยาย ฟื้นฟูสะพานปลาให้ใช้ประโยชน์ได้อย่างเต็มที่ได้อย่างไร เพื่อสร้างองค์กรให้เข้มแข็งยั่งยืนและสร้างประโยชน์ให้พี่น้องประชาชน ตลอดจนเป็นการบริหารสินทรัพย์ที่มีอยู่ให้เกิดมูลค่าสูงสุด เพื่อยกระดับตลาดสินค้าสัตว์น้ําจากชาวประมง เกษตรกรผู้เพาะเลี้ยงสัตว์น้ํา ให้มีมาตรฐานสากล ทั้งคุณภาพและราคา ตอบสนองความต้องการของผู้บริโภค ทั้งในประเทศไทยและกลุ่มประเทศอาเซียน” รมช.อนุชา กล่าว
นอกจากนี้ ในด้านการส่งเสริมอาชีพและพัฒนาการประมง อสป. ได้มีการขยายบทบาทการดําเนินงาน ทั้งการให้สินเชื่อเพื่อจัดหาเครื่องมืออุปกรณ์การประมง และให้ความช่วยเหลือแก่สถาบันประมง ชุมชนประมง เพื่อส่งเสริมฐานะและสวัสดิการของชาวประมง เป็นต้น การดําเนินงานที่ผ่านมาได้ขับเคลื่อนงานตามนโยบายของรัฐ เพื่อสนับสนุนการประกอบอาชีพประมง ได้แก่ โครงการลดราคาน้ํามันเพื่อช่วยเหลือชาวประมง (น้ํามันม่วง) โครงการจําหน่ายสินค้าสัตว์น้ําและผลิตภัณฑ์สัตว์น้ําแปรรูปให้กับกระทรวงยุติธรรม (กรมราชทัณฑ์) และปัจจุบันยังคงดําเนินงานโครงการจัดซื้อสินค้าสัตว์น้ําส่งสํานักพระราชวัง สวนจิตรลดา และการจัดให้มีจุดตรวจสอบควบคุมคุณภาพสินค้าสัตว์น้ํา เพื่อป้องกันการใช้สารปนเปื้อนต่าง ๆ ในสินค้าสัตว์น้ํา รวมถึงการปรับปรุงสุขอนามัยสะพานปลาและท่าเทียบเรือประมงขององค์การสะพานปลาให้ได้มาตรฐานสากล ช่วยให้ผู้บริโภคได้บริโภคสินค้าสัตว์น้ําที่สด สะอาด รวมถึงการส่งออกสินค้าสัตว์น้ําไปจําหน่ายในตลาดโลกให้เป็นที่ยอมรับของนานาชาติ
ข้อมูลจาก อสป. รายงานสถิติปริมาณสัตว์น้ํา ปี 2565 มีมูลค่า 10,082 ล้านบาท ปริมาณ 210,082 ตัน กําไร 24% ค่าใช้จ่าย 220 ล้านบาท รายได้ 244 ล้านบาท สถิติปริมาณสัตว์น้ําปี 2566 มีมูลค่า 7,876 ล้านบาท ปริมาณ 182,500 ตัน กําไร 43.11% ค่าใช้จ่าย 209.17 ล้านบาท รายได้ 252.28 ล้านบาท
สําหรับแผนงานโครงการที่จะดําเนินงานในปี 2567 ยุทธศาสตร์ที่ 1 เพิ่มประสิทธิภาพการบริหารจัดการสะพานปลาและท่าเทียบเรือประมงให้ถูกสุขอนามัยได้รับมาตรฐานสากล 1) โครงการปรับปรุงระบบสาธารณูปโภคบ่อบําบัดน้ําเสียของอาคารสํานักงานสะพานปลากรุงเทพ 2) โครงการซ่อมบํารุงโครงสร้างพื้นฐานและสิ่งอํานวยความสะดวกตามมาตรฐานสุขอนามัยสะพานปลาและท่าเทียบเรือประมง ยุทธศาสตร์ที่ 2 สร้างศักยภาพการจัดหารายไดและขยายช่องทางในธุรกิจ 1) โครงการจัดทําแผนแม่บท (Master Plan) การพัฒนาพื้นที่สะพานปลากรุงเทพ 2) โครงการตลาดเช้าจําหน่ายสัตว์น้ําท่าเทียบเรือประมงปัตตานี ระยะที่ 2 3) โครงการพัฒนาพื้นที่เกี่ยวกับการดําเนินกิจการขององค์การสะพานปลาท่าเทียบเรือประมงภูเก็ต 4) โครงการศูนย์รวบรวมและกระจายสินค้าสัตว์น้ําด่านสิงขร จ.ประจวบคีรีขันธ์ 5) แผนการหารายได้ของสํานักงานบริหารการตลาดและกิจกรรมสังคม ยุทธศาสตร์ที่ 3 ยกระดับชาวประมงและผู้ประกอบการให้มีความมั่นคงทางอาชีพประมง 1) โครงการสํารวจความพึงพอใจและความคาดหวังของผู้มีส่วนได้ส่วนเสียและลูกค้า 2) โครงการศึกษาความเป็นไปได้การพัฒนาท่าเทียบเรือประมงพื้นบ้านและศูนย์จําหน่ายสินค้าประมงพื้นบ้าน 3) โครงการ FMO : BCG (กําจัดขยะ แหอวน พลาสติก และกล่องโฟม เพิ่มคุณค่าให้ทะเล สร้างมูลค่าแก่ชาวประมง) 4) โครงการสินเชื่อเครื่องมืออุปกรณ์ทําประมงและซ่อมแซมเรือประมง 5) โครงการตลาดประมงคุณธรรม สร้างคุณค่าที่ยั่งยืน ยุทธศาสตร์ 4 การปรับปรุงและพัฒนาการบริหารจัดการสู่องค์กรที่ทันสมัย 1) โครงการพัฒนาระบบบริการทรัพยากรมนุษย์ นอกจากนี้ยังมีโครงการสําคัญที่จะดําเนินการในอนาคต ได้แก่ 1. โครงการจําหน่ายน้ํามันราคาถูกสําหรับชาวประมง เพื่อช่วยเหลือสนับสนุนและบรรเทาความเดือดร้อนให้กับชาวประมง 2. โครงการพัฒนาท่าเทียบเรือประมงปัตตานีเป็นศูนย์อาหารทะเลฮาลาล
ทั้งนี้ อสป. จัดตั้งภายใต้พระราชบัญญัติจัดระเบียบกิจการแพปลา พ.ศ. 2496 เพื่อจัดระเบียบการประกอบกิจการค้าสัตว์น้ําในเขตกรุงเทพมหานคร และได้มีการขยายการให้บริการอย่างต่อเนื่อง โดยการก่อสร้างท่าเทียบเรือประมงตามชายฝั่งทะเลภาคใต้และภาคตะวันออก รวมถึงการจัดให้มีตลาดกลางซื้อขายสัตว์น้ําหรือสะพานปลา ศูนย์จําหน่ายสินค้าสัตว์น้ําที่สําคัญ ปัจจุบัน อสป. เปิดให้บริการสะพานปลารวม 4 แห่ง และท่าเทียบเรือประมงอีก 14 แห่ง รวม 18 แห่ง ตลอดแนวชายฝั่งทะเลทั้งฝั่งอ่าวไทยและฝั่งทะเลอันดามัน มีวิสัยทัศน์ “องค์การสะพานปลา เป็นองค์กรที่มีการบริหารจัดการแหล่งขนถ่ายและซื้อขายสัตว์น้ําที่ถูกสุขอนามัย และได้มาตรฐานสากล เพื่อความมั่นคงทางอาชีพประมง” สําหรับผลงานโดดเด่น สะพานปลาและท่าเทียบเรือประมงของ อสป. ได้รับหนังสือรับรองมาตรฐานสุขอนามัยของตลาดกลางซื้อขายสัตว์น้ํา จากกรมประมง ทั้ง 14 แห่ง อีกทั้ง อสป. ปลาได้รับผลคะแนนการประเมิน ITA ประจําปี 2566 เป็นอันดับ 1 ในกระทรวงเกษตรและสหกรณ์ 97.24 คะแนน